મૃદુલા એક નાની અમથી કોટડીમાં પગથિયે બેઠી આ બધું વિચારી રહી હતી. આમ, તો ખુલ્લી જગ્યા હતી હવાની મોકળાશ હતી. બહેનોને રહેવા માટે કંઇ અગવડ ના કહી શકાય એવી એ કોટડી હતી. પણ આખરે તો જેલ જ ને ! પોતાના કર્મોની કઠણાઇ કહો કે સખ્તાઇ એના જેવી કેટલીય બહેનો એ જેલની કોટડીમાં હતી. કોઇ ખૂનની સજા ભોગવતી તો કોઇ પાસાની, તો કોઇ દહેજના દુષણની, કોઇ ચોરી તો મૃદુલા ભ્રષ્ટાચારની સજામાં અહીં જેલ ભોગવી રહી હતી.